Missatge: Sembla ser que la Generalitat de la CAC desprès d'haver signat un acord de promoció de la llengua catalana amb Ryanair s'ha dignificat a respondre una de les continues queixes que teniem els internautes sobre aquesta empresa. Com sabreu la bandera usada per descriure l'opció en català és erronea, així que em vaig dedicar a expressar la meva incomoditat d'aquesta manera: M'agradaria preguntar si en el conveni aprovat a finals de setembre amb Ryanair sobre la promoció del català també s'hi ha inclós un afer que, malgrat tenir poca rellevància, ha estat sovint motiu d'atenció d'internautes i usuaris. La qüestió és que la pàgina web de Ryanair (a diferència de la d'Easyjet) conté al costat de l'idioma a seleccionar una bandera inexistent, un híbrid entre la bandera espanyola i la catalana. En ocasions s'ha intentat contactar amb l'empresa per demanar-els-hi si podien subsanar l'error però no hi ha hagut sort, per no dir resposta. Fins i tot, se'ls hi va enviar un model ja dissenyat (mateix format i mateixa mida) perquè al webmestre no li suposés cap sobresforç. Concretament es pot trobar la bandera ja preparada en aquest enllaç ( http://img113.imageshack.us/img113/2753/catalanflagis2.gif). Confio que facin més cas a la Generalitat que no als ciutadans de carrer. Moltes gràcies per l'atenció, XXXXXX La resposta de l'Oficina de Garanties Lingüístiques de Girona va ser que es posarien en contacte amb la companyia per proposar-los d'introduir el canvi. Ara només caldrà esperar un temps, i si no rebem resposta, insistir-hi més. En el front de les noves tecnologies hem fet grans avanços (webs en català de multinacionals, el domini .cat, ...) però cal continuar consolidant aquest sector.
Emocions: anticipation
sadness
anger

Resposta: Tens tota la raó, aquesta bandera pútrida ni existeix Però veig una mica cru, ara per ara, que apareixin webs "així com així" en català. Un exemple en són totes les empreses catalanes que tenen el seu web en castellà... i n'hi ha alguna com CIFEC que tenen el .CAT i et surt després el web amb el .ES i en castellà... suposo que això vol dir que l'estan preparant i s'ha d'enllestir, però ja és simptomàtic tot això dels webs del nostre país que estan en castellà. Si les Conselleries no s'hi impliquen...
Emocions: sadness, anticipation, anger